Aigües de Sagunt inicia les obres de rehabilitació de la font de l’Antic Sanatori
30 de maig 2018

![](/media/00bemeig/10_c_fuente_cuerpo.png)  
  

Aigües de Sagunt ha iniciat les obres de rehabilitació de la font ornamental de l’Antic Sanatori. Les obres consistixen en la rehabilitació de l'escultura, la millora del vas de la font, la il·luminació i la instal·lació dels diferents equips electromecànics que permeten el correcte funcionament i manteniment.

  

El departament de Manteniment ha col·laborat amb Aigües de Sagunt en el disseny de les actuacions a realitzar. L'execució d'esta obra permet la restauració d'un entorn patrimonial de gran importància per als veïns del Port de Sagunt, així com la recuperació de l'estètica d'un dels principals jardins del municipi.

  

Una vegada resolts els problemes tècnics i econòmics que presentava la rehabilitació de la font, els regidors Roser Maestro i Pepe Gil expressen la seua satisfacció per la pròxima posada en funcionament de la important font en la història de la ciutat. Asseguren que sens dubte serà un atractiu per als jardins del Centre Cívic Antic Sanatori. Les obres van començar el 21 de maig i està previst que finalitzen i estiga en funcionament la primera setmana de juliol.

*   [](http://www.facebook.com/sharer.php?u=https://aytosagunto.es/va/actualitat/aigues-de-sagunt-inicia-les-obres-de-rehabilitacio-de-la-font-de-l-antic-sanatori/ "Facebook")
*   [](http://twitter.com/share?url=https://aytosagunto.es/va/actualitat/aigues-de-sagunt-inicia-les-obres-de-rehabilitacio-de-la-font-de-l-antic-sanatori/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/aigues-de-sagunt-inicia-les-obres-de-rehabilitacio-de-la-font-de-l-antic-sanatori/ "Linked In")
*   [](mailto:?body=https://aytosagunto.es/va/actualitat/aigues-de-sagunt-inicia-les-obres-de-rehabilitacio-de-la-font-de-l-antic-sanatori/)